Blocul Național Sindical informează că angajații AFIR – Agenția pentru Finanțarea Investițiilor Rurale, membri ai Sindicatului Lucrătorilor din Europa, afiliat BNS prin Federația Națională a Lucrătorilor au desfășurat ieri, GREVĂ de avertisment.
Greva japoneză nu a afectat programul de lucru al angajaţiolor şi nu a perturbat activitatea curentă.
Motivele protestului:
• Contractul individual de munca nu include toate veniturile de natură salarială pe care angajaţii le primesesc cu impact asupra indemnizaţiei pentru concediul de odihnă şi pensie(la această dată);
• Venituri salariale incerte, diminuate, discriminatorii, pentru angajaţii implicaţi direct în instrumentarea proiectelor din fonduri europene;
• Calcularea şi acordarea eronată a drepturilor salariale în mod repetat;
• Repartizarea inechitabilă a sarcinilor de serviciu;
• Hărţuirea la locul de muncă, sub formele prezentate în literatura de specialitate;
• Acordarea unor calificative la evaluarea profesională care nu concordă cu realitatea;
• Lipsa unui contract colectiv de muncă valabil;
• Lipsa unor condiţii de munca normale şi în siguranţă aspecte constatate de Inspectoratul Teritorial de Munca(în anumite sedii);
• Management defectuos, promovări politice, ocuparea funcţiilor de conducere prin delegari repetate, pe termen lung;
Revendicări urgente:
• Soluționarea prin dialog a situaţiilor care au stat la declanşarea grevei japoneze;
• Încetarea imediată a delegării pentru Directorul General George Chiriţă;
• Auditarea de urgenţă a activităţii Direcţiei Economice, Direcţiei Juridice şi a Direcției Gestiunea Performanțelor Profesionale și Recrutare în special a activităţii directorilor şi a stilului de management practicat.